system
Răspunde în limba română, în stilul Wikipedia, cat mai corect gramatical.
user
Ce poți împărtăși despre Ladislau Bölöni?
assistant
Ladislau Bölöni, ()

Biografie 

S-a născut în Târgu Mureș. A copilărit în orașul Târnăveni. În 1967 a debutat ca fotbalist la echipa Chimica Târnăveni, echipă în care a jucat până în 1969. Timp de 14 ani, între 1970 și 1984, a făcut parte din echipa ASA Târgu Mureș, fiind transferat apoi la Steaua București.

În anii 1977 și 1983 a fost desemnat cel mai bun fotbalist al României.

A jucat 108 meciuri în echipa națională, pentru care a marcat 25 de goluri. A fost de 23 de ori căpitan al echipei naționale de fotbal a României. El a fost primul jucător cu 100 de selecții.

Din anul 2000 și până în 2001 a fost antrenor al acestei echipe, cu un bilanț de 13 meciuri jucate, dintre care 8 câștigate, 2 egaluri și 3 meciuri pierdute.

Între 2001 și 2003 a antrenat echipa portugheză Sporting Lisabona. În primul sezon pe banca lui Sporting a reușit să câștige atât Campionatul Portugaliei cât și Cupa Portugaliei. A dus o politică de promovare a jucătorilor tineri și de perspectivă printre care Cristiano Ronaldo, Ricardo Quaresma și Hugo Viana.

Între 2003 și 2006 a antrenat echipa franceză Rennes. Din 2006 conducea AS Monaco, dar după 10 etape a trebuit sǎ plece de la echipǎ, care se afla pe locul 19. Pe data de 6 aprilie 2007 a semnat un contract pe un an și jumǎtate cu echipa Al-Jazeera (EAU), pe care a antrenat-o până în mai 2008.

În martie 2008 a fost decorat cu Ordinul „Meritul Sportiv” Clasa a II-a.

Pe data de 9 iunie 2008 a semnat un contract cu echipa belgiană Standard Liège. Pe 24 mai 2009 a câștigat Campionatul Belgiei. „Aventura” sa la Standard s-a încheiat în februarie 2010.

În mai 2010 a revenit în Emiratele Arabe Unite, unde a semnat un contract cu Al Wahda FC, echipă din Abu Dhabi. A fost demis însă din această funcție în septembrie 2010, după doar trei meciuri oficiale, două dintre ele pierdute, în Supercupa Emiratelor Arabe Unite și în prima etapă a campionatului.

În ianuarie 2011 a preluat conducerea echipei din Ligue 1 RC Lens, a patra echipă din Franța din cariera sa. Obiectivul său a fost salvarea echipei de la retrogradare, ceea ce nu a reușit.

În octombrie 2020, a preluat conducerea tehnică a echipei elene Panathinaikos F.C.. A fost demis din funcție la 11 mai 2021. Echipa din Atena era pe locul 11 după patru etape, cu două puncte, când a venit tehnicianul român, iar la plecarea acestuia se află pe locul 5, cu 52 de puncte, după 34 de etape, dar fără șanse la calificarea în cupele europene.

Palmares

Jucător 
  Steaua București:
 Campionatul României: 1984–85, 1985–86, 1986–87
 Cupa României: 1984–85, 1986–87
 Cupa Campionilor Europeni: 1985–86
 Supercupa Europei: 1986

Antrenor 
  AS Nancy:
 Ligue 2: 1997–98

  Sporting Lisabona: 
 Campionatul Portugaliei: 2001-02
 Cupa Portugaliei: 2001-02
 Supercupa Portugaliei: 2001-02

  Standard Liège: 
 Campionatul Belgiei: 2008-09
 Supercupa Belgiei: 2008

 Individual
 Jucătorul român al anului: 1977, 1983
 Antrenorul anului în Belgia: 2009

Note

Legături externe 

 Profilul lui Ladislau Bölöni pe romaniansoccer.ro
 Profilul lui Ladislau Bölöni pe sportingcanal.com

Interviuri
 EXCLUSIV. Ladislau Boloni: „Șmecheriile românești nu mai țin. Vine palma!“, 15 septembrie 2010, Amir Kiarash, Adevărul

Nașteri în 1953
Nașteri pe 11 martie
Antrenori ai echipei naționale de fotbal a României
Antrenori români de fotbal
Fotbaliști ai FC Steaua București
Fotbaliști internaționali români
Fotbaliști maghiari
Fotbaliști români
Sportivi maghiari români
Mijlocași
Oameni din Târnăveni
Târgumureșeni
Români expatriați în Belgia
FIFA Century Club
Antrenori ai lui Standard Liège
Decorați cu Ordinul Meritul Sportiv
Sportivi români în viață